21.4.75 De Europæiske Fællesskabers Tidende Nr. L 100/1 (Retsakter hvis offentliggørelse ikke er obligatorisk) RÅD RÅDETS AFGØRELSE af 18. marts 1975 om indgåelse af den internationale konvention om forenkling og harmonisering af regler om toldbehandling og om godkendelse af det dertil knyttede tillæg vedrørende toldoplag (75/199/EØF) RADET FOR DE FUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til henstilling fra Kommissionen, og ud fra følgende betragtninger: Den internationale konvention om forenkling og har- monisering af regler om toldbehandling, der er udar- bejdet inden for toldsamarbejdsrådet, kan effektivt bidrage til udviklingen af international handel og andre internationale udvekslinger; hver kontraherende part skal i henhold til denne konventions artikel 11 samtidig med indgåelsen af konventionen godkende et af de dertil knyttede tillæg; Fællesskabet finder det i den forbindelse vig- tigt at godkende tillægget om toldoplag; det vil derfor være hensigtsmæssigt at indgå denne konvention og godkende det nævnte tillæg — VEDTAGET FØLGENDE AFGØRELSE: Artikel 1 Den internationale konvention om forenkling og har- monisering af regler om toldbehandling og dens tillæg vedrørende toldoplag henholdsvis indgås og godkendes på Fællesskabets vegne. Konventionens og tillæggets tekster er knyttet som bilag til denne afgørelse. Artikel 2 Formanden for Rådet bemyndiges til at udpege de personer, der er beføjet til at undertegne den i arti- kel 1 omhandlede konvention og godkende det lige- ledes i artikel 1 omhandlede tillæg, og til at give dem de nødvendige fuldmagter til at forpligte Det euro- pæiske økonomiske Fællesskab. Disse personer underretter desuden toldsamarbejdsrå- dets generalsekretær om, at toldområdet for Det eu- ropæiske økonomiske Fællesskabs medlemsstater ved anvendelsen af nævnte tillæg skal betragtes som ét område. Udfærdiget i Bruxelles, den 18. marts 1975. På Rådets vegne R. RYAN Formand